|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **NACRT ODLUKE O** **dopuni Odluke****o plaći i drugim pravima župana i zamjenika župana****Koprivničko-križevačke županije** |
| **KOPRIVNIČKO-KRIŽEVAČKA ŽUPANIJA****Upravni odjel za poslove Županijske skupštine i pravne poslove** |
| **Početak savjetovanja****15. travnja 2020.** | **Završetak savjetovanja****26. travnja 2020.** |

**RAZLOG DONOŠENJA**

|  |
| --- |
| Odlukom o plaći i drugim pravima župana i zamjenika župana Koprivničko-križevačke županije, a sukladno Zakonu o plaćama u lokalnoj i područnoj (regionalnoj) samoupravi („Narodne novine“ broj 28/10., u daljnjem tekstu: Zakon) utvrđuje se osnovica i koeficijenti za obračun plaće župana i zamjenika župana kao i posebna prava nakon prestanka obavljanja profesionalne dužnosti. Člankom 3. Zakona određeno je da odluku o osnovici i koeficijentima utvrđuje Županijska skupština Koprivničko-križevačke županije na prijedlog župana Koprivničko-križevačke županije. Razlog donošenja predmetne Odluke, posljedica je proglašenja epidemije bolesti COVID-19, uslijed koje se očekuje znatno smanjenje prihoda Koprivničko-križevačke županije, a sve zbog ekonomskih posljedica uzrokovanih epidemijom.Slijedom navedenog, nužno je poduzimanje mjera za održavanje likvidnosti poslovanja kao i solidarnosti s poslodavcima i radnicima u privatnom sektoru, kojima su ugroženi poslovanje i radna mjestaOvim Nacrtom prijedloga Odluke pristupilo se **smanjenju postojećih koeficijenata za obračun plaće župana i zamjenika župana** i to na način da se **dosadašnji koeficijent** za izračun plaće **župana smanjio s 6,25 na 5,25,** dok se **koeficijent** za izračun plaće **zamjenika župana s** postojećeg **5,15 smanjuju na 4,32** i to za razdoblje od **travanj-lipanj 2020. godine**. |

Pozivamo predstavnike javnosti da najkasnije do 26. travnja 2020. godine dostave svoje komentare na Nacrt Odluke o dopuni Odluke o plaći i drugim pravima župana i zamjenika župana Koprivničko-križevačke županije putem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o dopuni Odluke o plaći i drugim pravima župana i zamjenika župana Koprivničko-križevačke županije.

KLASA: 011-04/20-01/7

URBROJ: 2137/1-02/03-20-1

Koprivnica, 14. travnja 2020.